Diari Oficial de la Generalitat Valenciana


Sumari del DOGV 10586, del 20-12-2024 (2024/13122)

RESOLUCIÓ de 18 de desembre de 2024, de la Direcció General de Cultura, per la qual es concedixen subvencions destinades a finançar la reforma i modernització d’instal·lacions i equipament d’espais escènics existents en 2024.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10867

Data del DOGV
:   20-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13413

CVE
:   SSTK-Z-8313-36147

Data del document
:   18-12-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * ajuda pública
    * equipament sociocultural
    * cultura
    * espectacles

Mitjançant la Resolució de 14 d’octubre de 2024, del director General de Cultura (DOGV núm. 9963), es va convocar la concessió de subvencions destinades a finançar la reforma i modernització d’instal·lacions i equipament d’espais escènics existents en 2024.

Estes subvencions es regixen per les bases reguladores aprovades per l’Orde 44/2017, de 5 de desembre, de la Conselleria d’Educació, Investigació, Cultura i Esport (DOGV de 15 de desembre de 2017)

Una vegada instruïts els corresponents expedients, la comissió tècnica prevista en la base 7 de les bases reguladores, en sessió celebrada el 27 de novembre de 2024 i posterior modificació d’esta, es va efectuar la valoració de les sol·licituds presentades i es va proposar la distribució d’estes ajudes. La Subdirecció General de Cultura ha adoptat íntegrament la proposta per a la concessió d’estes subvencions continguda en l’esmentat dictamen de la comissió tècnica. La resolució d’esta convocatòria correspon al director general de Cultura.

Per tot això, a proposta del subdirector General de Cultura i d’acord amb el que es preveu en les bases reguladores d’esta convocatòria,

RESOLC

*Primer*

Concedir les subvencions que s’indiquen en l’annex I d’esta resolució a les institucions i a les persones físiques o jurídiques que figuren en este, per un import total d’1.387.963,73 €, que es finançaran amb càrrec als crèdits del capítol VII del programa 453A00, Promoció i activitat cultural i escènica, línia S0490, aplicació pressupostària R7832.63.85.916O78 de l’estat de gastos del pressupost de la Generalitat per a l’exercici 2024.

*Segon*

1. Denegar les subvencions que figuren en l’annex II pels motius que s’indica en cada cas.

2. No admetre en este procediment les sol·licituds que figuren en l’annex III pels motius esmentats per a cada interessat.

*Tercer*

1. Considerar que desistixen de les respectives sol·licituds les institucions, persones i entitats que s’indiquen en l’annex IV d’esta resolució, que han sigut excloses d’este procediment per no aportar la documentació exigida prevista en les bases reguladores o en la resolució de convocatòria ni atendre el requeriment d’esmena o de millora formulat per l’òrgan instructor, o per fer-ho incorrectament o fora del termini concedit a este efecte.

2. Acceptar el desistiment de les sol·licituds presentades per les entitats que figuren en l’annex V.

*Quart*

1. Els qui resulten beneficiaris d’estes subvencions no hauran d’acceptar-les expressament i podran iniciar l’execució de les inversions previstes immediatament després de produir-se la publicació d’esta resolució, si no ho han fet amb anterioritat, i hauran de complir totes les obligacions establides en les bases reguladores esmentades i en la legislació general sobre subvencions.

2. El tràmit de pagament d’estes subvencions s’iniciarà una vegada justificada l’execució de les obres, instal·lacions o equipaments per part dels seus beneficiaris. La documentació que ha d’integrar el compte justificatiu que s’ha de presentar és la indicada en la base 12 de les bases reguladores. El formulari de justificació (annex V) està disponible en l’URL:

<http://www.gva.es/va/inicio/procedimientos?id_proc=19795>

3. D’acord amb el que es disposa en el punt 6 de l’apartat onzé de la Resolució de 14 d’octubre de 2024, d’esta direcció general, per la qual es van convocar estes ajudes, el termini per a presentar la documentació justificativa de l’execució de les inversions subvencionades finalitza el 31 de gener de 2025.

4. El compte justificatiu es presentarà per mitjans electrònics en la seu electrònica de la Generalitat, a través de la següent URL: <http://www.gva.es/va/inicio/procedimientos?id_proc=19323>

En virtut del que es disposa en els articles 112, 123 i 124 de la Llei 39/2015, d’1 d’octubre, del procediment administratiu comú de les administracions públiques, i en el 10, 14 i 46 de la Llei 29/1998, reguladora de la jurisdicció contenciosa administrativa, contra esta resolució, que posa fi a la via administrativa, es podrà recórrer mitjançant un recurs potestatiu de reposició, o bé, es podrà plantejar directament un recurs contenciós administratiu en els terminis i davant dels òrgans que s’indiquen a continuació:

a) El recurs de reposició s’haurà d’interposar davant del conseller d’Educació, Cultura, Universitats i Ocupació, en el termini d’un mes a comptar de l’endemà de ser publicada.

b) El recurs contenciós administratiu s’haurà de presentar davant dels jutjats contenciosos administratius de la Comunitat Valenciana en el termini de dos mesos a comptar de l’endemà de ser publicada.

  

València, 18 de desembre de 2024

(p. d. Resolució 13.04.2022; DOGV 9328, 29.04.2022)

Miquel Nadal Tárrega

Director general

Esta disposició conté annexos. Consulteu-ne la versió en PDF.